**Zámer**

V zmysle § 9 ods. 2 písm. a) s poukazom na § 9a ods. 8 písm. e) zákona č. 138/1991 Z.z. o majetku obcí v platnom znení predkladáme zámer na odpredaj nehnuteľného majetku, ako prípad hodný osobitného zreteľa, na základe žiadosti žiadateľa neziskovej organizácie:

**žiadateľ**: Svätojánsky vrch

IČO: 42205671

so sídlom F. Rákócziho 1760/58, 943 01 Štúrovo.

**Predmet prevodu**: nehnuteľnosť, ktorá je evidovaná na Okresnom úrade Nové Zámky,

katastrálny odbor, v katastrálnom území obce Nána takto:

List vlastníctva č. 4083

parc. registra „E“

parcelné číslo: 11703/1 o výmere 448 m2 – ostatné plochy

**Zdôvodnenie prípadu hodného osobitného zreteľa:**

Poľovnícka spoločnosť Svätojánsky vrch plní dôležitú spoločenskú funkciu v obci Nána, pričom neustále vykonáva pomoc pri kultúrnych a spoločenských podujatiach obce a je dlhodobým partnerom obce Nána. Predmetná nehnuteľnosť bude poľovnícka spoločnosť Svätojánsky vrch využívať pre vlastnú podporu. Predmetná nehnuteľnosť sa nachádza v blízkosti pozemkov, ktoré poľovnícka spoločnosť Svätojánsky vrchdlhodobo užíva, a tento pozemok nie je použiteľný pre iného užívateľa a nie je použiteľný ani pre obec, nakoľko obec na tejto parcele neuvažuje budovanie infraštruktúry.

V zmysle § 9a ods.8 písm. e) zákona č. 138/1991 Zb. o majetku obcí v platnom znení predaji vyššie uvedenej nehnuteľnosti a s poukazom na § 9a ods. 8 písm. e) ako prípad hodný osobitného zreteľa rozhoduje Obecné zastupiteľstvo v Náne trojpätinovou väčšinou všetkých poslancov.

Zverejnené na úradnej tabuli dňa: 16.11.2015

Dezider Molnár

starosta obce Nána, v.r.